Meghan Murphy

Si Meghan Emily Murphy sarong Canadian na parasurat, peryodista, politiko, asin nagmukna kan Feminist Current, sarong peministang website asin podcast. An saiyang mga pigsurat, mga discurso, asin mga pahayag nagkritika sa ikatolong wave kan feminismo, mga peministang lalaki, an industriya nin sekso, pag-aprobetsar sa mga babae sa mass media, pagsensor, asin lehislasyon sa pagkakakilanlan sa kasarian. Dai na siya nakaistar sa Vancouver, siya nag-eerok ngonian sa Mehiko, pagkatapos na maghali sa Canada para sa mas libreng pamumuhay kan 2021.

Nag-adal siya sa Simon Fraser University (SFU) kan 2004 asin kan 2010 nakakua nin BA sa Women’s Studies. Kan 2012, nakatapos siya nin master’s degree sa Gender, Sexuality and Women Studies, sa SFU man.

Nagpoon si Murphy kan saiyang karera sa peryodismo kan 2009, na nagtatrabaho para sa F Word Feminist Media Collective na nakabase sa Vancouver; nagsusurat sagkod 2012 para sa blog kaini, The F Word, asin bilang host, producer, asin editor kan programa kaini sa radyo. Kan 2011, nagpoon siyang magsurat nin regular para sa rabble.ca asin nagtrabaho bilang prodyuser kan podcast network kan rabble poon Nobyembre 2012, asin editor sa banggi poon 2013, sagkod Pebrero 2016. Kan 2012 nagpraktis siya sa The Tyee. .